8. การจัดการ

(1) โครงสร้างการจัดการ

(1.1) โครงสร้างการจัดการบริษัท ประกอบด้วย

คณะกรรมการบริษัท

ขอบเขตอำนาจหน้าที่ของคณะกรรมการบริษัท

  1. กำหนดนโยบายและทิศทางการดำเนินงานของบริษัทให้สอดคล้องตามกฎหมาย วัตถุประสงค์
  ข้อบังคับของบริษัท และมติที่ประชุมผู้ถือหุ้น

  2.
  ควบคุมและดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  เพื่อรักษาผลประโยชน์ของบริษัท ผู้ถือหุ้น ผู้ถือกรมธรรม์ และผู้มีส่วนได้เสียอื่น ๆ

  3. ประสานงานระหว่างผู้ถือหุ้นกับฝ่ายบริหาร
  ดูแลไม่ให้เกิดความขัดแย้งทางผลประโยชน์ระหว่างบริษัทกับผู้บริหาร

  4. กำกับดูแลการลงทุน การขยายกิจการ การจัดหา ขาย
  หรือรับโอนสินทรัพย์ที่มีผลกระทบอย่างมีนัยสำคัญต่อบริษัท

  5. ร่วมประชุมคณะกรรมการ แต่งตั้งและถอดถอนผู้บริหารระดับสูง รวมทั้งคัดเลือก
  และเสนอชื่อบุคคลในการพิจารณาเลือกตั้งเป็นกรรมการบริษัทโดยผู้ถือหุ้น

  6. เสนอผู้สอบบัญชีให้ผู้ถือหุ้นพิจารณาแต่งตั้ง

  7. เปิดเผยข้อมูลที่ถูกต้องและเป็นไปตามข้อกำหนดของกฎหมาย

  8. มีอำนาจกระทำการใด ๆ ตามที่ระบุไว้ในหนังสือบริคณห์สนธิ ข้อบังคับ
  และบทบัญญัติของกฎหมาย

คณะกรรมการตรวจสอบ

  ขอบเขตหน้าที่และความรับผิดชอบ

  1. สอบทานให้บริษัท มีการรายงานทางการเงินอย่างถูกต้องและเพียงพอ

  2 . สอบทานให้บริษัท มีระบบการควบคุมภายใน (Internal Control)
  และการตรวจสอบภายใน (Internal Audit) ที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้ง โยกย้าย
  เลิกจ้างหัวหน้าหน่วยงานตรวจสอบภายใน หรือหน่วยงานอื่นใดที่รับผิดชอบเกี่ยวกับ

  การตรวจสอบภายใน

  3. สอบทานให้บริษัท ปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  4. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
  และเสนอ

  ค่าตอบแทนของบุคคลดังกล่าว
  รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อย

  ปีละ 1 ครั้ง

  5.
  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
  ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

  6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบ
  และต้องประกอบด้วยข้อมูลอย่างน้อยดังต่อไปนี้

  ก ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  ข ความเห็นเกี่ยวกับความเพียงพอของระบบควบคุมภายในของบริษัท

  ค ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  ง ความเห็นเกี่ยวกับความเหมาะสมของผู้สอบบัญชี

  จ ความเห็นเกี่ยวกับรายการที่อาจมีความขัดแย้งทางผลประโยชน์

  ฉ จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  ช ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (Charter)

  ซ รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  7. รายงานการดำเนินงานของคณะกรรมการตรวจสอบให้คณะกรรมการบริษัท
  ทราบเป็นระยะอย่างน้อยปีละ 2 ครั้ง

  8. ทบทวนการลงทุนหรือธุรกรรมใดๆ
  อันอาจก่อให้เกิดความเสียหายแก่ฐานะทางการเงินและความมั่นคงของบริษัท
  ตามข้อเสนอแนะของผู้สอบบัญชีของบริษัท

  9. ปฏิบัติการอื่นใดตามที่คณะกรรมการของบริษัท
  มอบหมายด้วยความเห็นชอบจากคณะกรรมการตรวจสอบ

คณะกรรมการสรรหาและกำหนดค่าตอบแทน

ขอบเขตหน้าที่และความรับผิดชอบ

  1. กำหนดนโยบาย หลักเกณฑ์ และวิธีการในการสรรหากรรมการ และผู้บริหารระดับสูง
  เพื่อเสนอให้คณะกรรมการบริษัท พิจารณาอนุมัติ

  2. คัดเลือก และเสนอชื่อบุคคลที่มีคุณสมบัติเหมาะสมเพื่อดำรงตำแหน่งต่าง ๆ ดังต่อไปนี้
  เพื่อเสนอต่อคณะกรรมการบริษัท

  - กรรมการของบริษัท

  - กรรมการในคณะกรรมการชุดย่อยต่างๆที่ได้รับมอบหมายอำนาจหน้าที่ความ
  รับผิดชอบโดยตรงจากคณะกรรมการ บริษัท

  - ผู้บริหารระดับสูง

  3. กำหนดนโยบายการจ่ายค่าตอบแทนและผลประโยชน์อื่น
  รวมถึงจำนวนค่าตอบแทนและผลประโยชน์อื่นที่ให้แก่กรรมการและผู้บริหารระดับสูง
  โดยต้องมีหลักเกณฑ์ที่ชัดเจนโปร่งใส เพื่อเสนอให้คณะกรรมการพิจารณา
  และส่งนโยบายดังกล่าวให้หน่วยงานกำกับดูแลที่เกี่ยวข้องได้เมื่อทวงถาม

  4. กำหนดแนวทางการประเมินผลงานของกรรมการ และ
  ผู้บริหารระดับสูงเพื่อพิจารณาปรับผลตอบแทนประจำปีโดยจะต้องคำนึงถึงหน้าที่ ความรับผิดชอบ
  และความเสี่ยงที่เกี่ยวข้อง
  รวมถึงให้ความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณาประเมินผลด้วย

  5. ปฏิบัติการอื่นใดตามที่คณะกรรมการของบริษัท มอบหมาย

คณะอำนวยการบริหาร

ขอบเขตหน้าที่และความรับผิดชอบ

  1.
  ประสานงานร่วมกับคณะผู้บริหารในเรื่องต่างๆที่เกี่ยวข้องกับการดำเนินธุรกิจการปฏิบัติตามแผนงานและงบประมาณ

  2. พิจารณาตัดสินใจในเรื่องที่ได้รับมอบหมายจากคณะกรรมการบริษัท
  โดยจะต้องมีการทบทวนประจำปีและ ปรับปรุงให้เหมาะสมตามที่คณะกรรมการบริษัทเห็นสมควร

  3.
  พิจารณาให้การอนุมัติและ/หรือให้ความเห็นชอบในประเด็นทางธุรกิจที่มีการนำเสนอโดยผู้บริหาร

  4.
  พิจารณาเรื่องต่างๆที่อยู่นอกเหนือจากขอบเขตที่ได้รับอนุมัติตามแผนธุรกิจและงบประมาณอันจะมีผลกระทบต่อสถานะทางการเงินผลประกอบการหรือ
  ชื่อเสียงของบริษัท

คณะกรรมการลงทุน

  ขอบเขตหน้าที่และความรับผิดชอบ

  1.
  พิจารณากำหนดนโยบายที่เหมาะสมเกี่ยวกับการลงทุนของบริษัทเพื่อเสนอต่อคณะกรรมการบริษัท
  โดยคำนึงถึงกฎหมาย เป้าหมายหลัก และความเสี่ยง

  2. พิจารณาให้ความเห็นชอบกฎระเบียบ วิธีปฏิบัติเกี่ยวกับการลงทุนของบริษัท

  3. ควบคุมดูแลการดำเนินงานด้านการลงทุนลักษณะต่าง ๆ ให้เป็นไปตามนโยบายของบริษัท

  4. แต่งตั้งคณะอนุกรรมการหรือคณะทำงานชุดต่าง ๆ
  ตามที่เห็นสมควรเพื่อสนองตอบนโยบายด้านต่าง ๆ ในการลงทุน

  5. นำเสนอรายงานต่อคณะกรรมการบริหารความเสี่ยงเพื่อให้นโยบายด้านความเสี่ยงของบริษัท
  ครอบคลุมความเสี่ยงด้านการลงทุน

  6. ปฏิบัติการอื่นใดตามที่คณะกรรมการของบริษัท มอบหมาย

คณะกรรมการบริหารจัดการความเสี่ยง

  ขอบเขตหน้าที่ และความรับผิดชอบ

  1.
  กำหนดนโยบายเพื่อเสนอต่อคณะกรรมการบริษัทเพื่อพิจารณาในเรื่องของการบริหารความเสี่ยงโดยรวม
  ซึ่งต้องครอบคลุมถึงความเสี่ยงประเภทต่าง ๆ ที่สำคัญ เช่น ความเสี่ยงด้านการรับประกันภัย
  ความเสี่ยงด้านเครดิต ความเสี่ยงด้านสภาพคล่อง ความเสี่ยงจากตลาด
  ความเสี่ยงด้านปฏิบัติการ ความเสี่ยงจากการลงทุน
  และความเสี่ยงที่มีผลกระทบต่อชื่อเสียงของกิจการ

  2. อนุมัติและเสนอขอความเห็นชอบจากคณะกรรมการบริษัท
  ในเรื่องขีดจำกัดความเสี่ยงและการวัดค่าความเสี่ยงสำหรับความเสี่ยงด้านการลงทุน
  ความเสี่ยงด้านการรับประกันภัย ความเสี่ยงด้านการปฏิบัติการ

  3. อนุมัติและเสนอขอความเห็นชอบจากคณะกรรมการบริษัท
  ในเรื่องผลิตภัณฑ์ใหม่หรือการริเริ่มอย่างใหม่ที่สำคัญ
  ซึ่งอยู่นอกเหนือจากนโยบายการบริหารจัดการความเสี่ยงที่กำหนดไว้ของบริษัท

  4. อนุมัติและเสนอขอความเห็นชอบจากคณะกรรมการบริษัท
  ในเรื่องการจัดสรรสินทรัพย์เชิงกลยุทธ์ของบริษัท

  และการปรับส่วนผสมของสินทรัพย์เชิงกลยุทธ์ในอนาคตตามที่เสนอโดยฝ่ายบริหาร

  5. พิจารณาทบทวนรายงานเกี่ยวกับความเสี่ยงและองค์ประกอบของความเสี่ยงประเภทต่างๆ
  เป็นระยะ

  6. ดูแลและให้คำแนะนำแก่คณะกรรมการบริษัท ในเรื่องการดำรงเงินกองทุนของบริษัท
  ให้เป็นไปตามที่

  กฎหมายกำหนด

  7. ทบทวนความเพียงพอของนโยบายและระบบการบริหารความเสี่ยง เพื่อการบ่งชี้ การวัดค่า
  การติดตามและการ

  ควบคุมความเสี่ยง และให้คำแนะนำแก่คณะกรรมการบริษัท ตามที่เห็นว่าจำเป็น

  8. กำกับดูแลและให้คำแนะนำแก่คณะกรรมการบริษัท
  เกี่ยวกับความเพียงพอของสิ่งอำนวยความสะดวกขั้นพื้นฐาน

  ทรัพยากร ระบบและเอกสารเพื่อการบริหารจัดการความเสี่ยงอย่างมีประสิทธิภาพ

  9.
  ตรวจสอบว่ามีการกำหนดอำนาจและหน้าที่ความรับผิดชอบในการบริหารจัดการความเสี่ยงไว้อย่างชัดเจน

  10.
  ตรวจสอบว่าขั้นตอนการกำกับดูแลความเสี่ยงเป็นไปตามกฎระเบียบว่าด้วยการกำกับดูแลกิจการที่ใช้บังคับอยู่ในประเทศไทย
  และให้คำแนะนำแก่คณะกรรมการบริษัท
  เกี่ยวกับความเสี่ยงที่อาจมีการละเมิดกฎระเบียบดังกล่าวได้

  11. ปฏิบัติการอื่นใดตามที่คณะกรรมการบริษัท มอบหมาย

(1.2) รายชื่อกรรมการ

คณะกรรมการบริษัท ดังรายนามต่อไปนี้

1.นายโพธิพงษ์ ล่ำซำ ประธานกรรมการ

2.นายยุตติ ล่ำซำ รองประธานกรรมการ

3.นายภูมิชาย ล่ำซำ รองประธานกรรมการ

4.นางกฤตยา ล่ำซำ กรรมการ

5.นางนวลพรรณ ล่ำซำ * กรรมการ

6.นางสุจิตพรรณ ล่ำซำ กรรมการ

7.นายสาระ ล่ำซำ กรรมการ

8.นายโอฬาร วีรวรรณ กรรมการอิสระ

9.นายพูลพิพัฒน์ อังยุรีกุล กรรมการอิสระ

10.นายบรรยง พงษ์พานิช กรรมการอิสระ

11.นายปกรณ์ พรรธนะแพทย์ กรรมการ

12.นายอิสระ วงศ์รุ่ง กรรมการ

13.นายดามิส จาโคบุส ซิงส์ กรรมการ

14.นายแกรี่ ลี คริสท์ กรรมการ

15.นายเจน อรัน เวส กรรมการ

16.นางปุณฑริกา ใบเงิน ** กรรมการ

หมายเหตุ * ได้ลาออกจากการเป็นกรรมการ และกรรมการผู้จัดการ เมื่อวันที่ 11 กุมภาพันธ์
2552

** ได้รับการแต่งตั้งเป็นกรรมการ แทนนางนวลพรรณ ล่ำซำ เมื่อวันที่ 25 กุมภาพันธ์ 2552

กรรมการที่มีอำนาจลงนามผูกพันบริษัท

กรรมการสองคนลงลายมือชื่อร่วมกัน และประทับตราสำคัญของบริษัท ยกเว้น นายโอฬาร วีรวรรณ
นายพูลพิพัฒน์ อังยุรีกุล นายบรรยง พงษ์พานิช นายปกรณ์ พรรธนะแพทย์ และนายอิสระ วงศ์รุ่ง
ไม่มีอำนาจลงลายมือชื่อ และยกเว้น นายแกรี่ ลี คริสท์ นายดามิส จาโคบุส ซิงส์ และนายเจน
อรัน เวส ลงลายมือชื่อร่วมกันไม่ได้

คณะกรรมการตรวจสอบ มีวาระการดำรงตำแหน่ง 3 ปี ดังรายนามต่อไปนี้

1.นายโอฬาร วีรวรรณ ประธานกรรมการ

2.นายพูลพิพัฒน์ อังยุรีกุล กรรมการ เป็นผู้มีความรู้ในการสอบทานงบการเงิน

3.นายบรรยง พงษ์พานิช กรรมการ เป็นผู้มีความรู้ในการสอบทานงบการเงิน

โดยมี นายไพรวัลย์ ทับแป้น ผู้อำนวยการสำนักตรวจสอบภายใน ทำหน้าที่เลขานุการ

คณะกรรมการสรรหาและกำหนดค่าตอบแทน มีวาระการดำรงตำแหน่ง 3 ปี ดังรายนามต่อไปนี้

1.นายพูลพิพัฒน์ อังยุรีกุล ประธานกรรมการ

2.นายโอฬาร วีรวรรณ กรรมการ

3.นายบรรยง พงษ์พานิช กรรมการ

โดยมี นางจิตกานต์ จันทรวิโรจน์ รองกรรมการผู้จัดการอาวุโส สายงานทรัพยากรบุคคล
ทำหน้าที่เลขานุการ

คณะอำนวยการบริหาร มีวาระการดำรงตำแหน่ง 3 ปี ดังรายนามต่อไปนี้

1. นางสุจิตพรรณ ล่ำซำ ประธานกรรมการ

2. นางนวลพรรณ ล่ำซำ กรรมการ

3. นางกฤตยา ล่ำซำ กรรมการ

4. นายสาระ ล่ำซำ กรรมการ

5. นายแกรี่ ลี คริสท์ กรรมการ

6. นายริชาร์ด เฟร์เร่ กรรมการ

โดยมี นางปุณฑริกา ใบเงิน รองกรรมการผู้จัดการอาวุโส สายงานบัญชีและการเงิน
ทำหน้าที่เลขานุการ

คณะกรรมการลงทุน มีวาระการดำรงตำแหน่ง 3 ปี ดังรายนามต่อไปนี้

1. นางกฤตยา ล่ำซำ ประธานกรรมการ

2. นางนวลพรรณ ล่ำซำ กรรมการ

3. นางสุจิตพรรณ ล่ำซำ กรรมการ

3. นายเจฟฟรีย์ ทาน กรรมการ

4. นางปุณฑริกา ใบเงิน กรรมการ

โดยมี นายวุฒิศักดิ์ อุดมพรผดุง ผู้ช่วยผู้อำนวยการฝ่ายลงทุน ทำหน้าที่เลขานุการ

คณะกรรมการบริหารจัดการความเสี่ยง มีวาระการดำรงตำแหน่ง 3 ปี ดังรายนามต่อไปนี้

  1. นางสุจิตพรรณ ล่ำซำ ประธานกรรมการ

  2. นายบรรยง พงษ์พานิช กรรมการ

  3. นางนวลพรรณ ล่ำซำ กรรมการ

  4. นางกฤตยา ล่ำซำ กรรมการ

  5. นายแกรี่ ลี คริสท์ กรรมการ

  6. ดร. สุธี โมกขะเวส กรรมการ

  7. นายคิม ชี ยิบ กรรมการ

  8. นายเจฟฟรีย์ ทาน กรรมการ

โดยมี นายนพคุณ คชเสนี ผู้อำนวยการฝ่ายบริหารความเสี่ยง ทำหน้าที่เลขานุการ

(1.3) คุณสมบัติของกรรมการอิสระ

1. ถือหุ้นไม่เกินร้อยละ 5 ของทุนชำระแล้วของบริษัท บริษัทในเครือ บริษัทร่วม
หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2. เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
บริษัทที่เกี่ยวข้อง หรือผู้ถือหุ้นรายใหญ่ของบริษัท

  - เป็นกรรมการที่ไม่เป็นลูกจ้าง พนักงาน หรือที่ปรึกษาที่ได้รับเงินเดือนประจำจากบริษัท
  บริษัทในเครือ

  บริษัทร่วม บริษัทที่เกี่ยวข้อง หรือผู้ถือหุ้นรายใหญ่ของบริษัท เช่น กรรมการผู้จัดการ
  (President) ของบริษัท

  ไม่สามารถเป็นกรรมการตรวจสอบได้เนื่องจากกรรมการผู้จัดการเป็นผู้รับผิดชอบโดยตรงต่อการบริหาร
  เป็นต้น

3. เป็นกรรมการที่ไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อม
ทั้งในด้านการเงินและการบริหารงานของ บริษัท บริษัทในเครือ บริษัทร่วม
หรือผู้ถือหุ้นรายใหญ่ของบริษัท

  - เป็นกรรมการที่ไม่มีผลประโยชน์หรือส่วนได้เสียในลักษณะข้างต้นมาก่อนในระยะเวลา 1 ปี
  ก่อนได้รับการ

  แต่งตั้งเป็นกรรมการตรวจสอบ เว้นแต่คณะกรรมการบริษัท ได้พิจารณาอย่างรอบคอบแล้วเห็นว่า
  การเคย

  มีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระ

4. เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

5. เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท
ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

6. สามารถปฏิบัติหน้าที่
แสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัท
โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
รวมทั้งผู้ที่เกี่ยวข้องหรือญาติสนิทของบุคคลดังกล่าว

(1.4) การเข้าร่วมประชุมของกรรมการแต่ละคณะ (มิถุนายน – ธันวาคม 2551)

+--------------+-------+-------+-----------+------+------+-----------+
| รายชื่อกรรมการ | คณะกร | คณะกร | ค         | คณะอ | คณ   | ค         |
|              | รมการ | รมการ | ณะกรรมการ | ำนวย | ะกรร | ณะกรรมการ |
|              |       |       |           |      | มการ | บริหารจัดกา |
|              | บริษัท  | ตร    | สรร       | การบ | ลงทุน | รความเสี่ยง |
|              |       | วจสอบ | หาและกำหน | ริหาร |      |           |
|              |       |       | ดค่าตอบแทน |      |      |           |
+--------------+-------+-------+-----------+------+------+-----------+
| นายโพธิพงษ์    | 4/4   | -     | -         | -    | -    | -         |
| ล่ำซำ         |       |       |           |      |      |           |
+--------------+-------+-------+-----------+------+------+-----------+
| นายยุตติ ล่ำซำ  | 3/4   | -     | -         | -    | -    | -         |
+--------------+-------+-------+-----------+------+------+-----------+
| นายภูมิชาย     | 3/4   | -     | -         | -    | -    | -         |
| ล่ำซำ         |       |       |           |      |      |           |
+--------------+-------+-------+-----------+------+------+-----------+
| นางกฤตยา     | 4/4   | -     | -         | 1    | 4/5  | 2/2       |
| ล่ำซำ         |       |       |           | 2/12 |      |           |
+--------------+-------+-------+-----------+------+------+-----------+
| นางนวลพรรณ   | 4/4   | -     | -         | 8/12 | 4/5  | 2/2       |
| ล่ำซำ         |       |       |           |      |      |           |
+--------------+-------+-------+-----------+------+------+-----------+
| นางสุจิตพรรณ   | 3/4   | -     | -         | 1    | 5/5  | 2/2       |
| ล่ำซำ         |       |       |           | 2/12 |      |           |
+--------------+-------+-------+-----------+------+------+-----------+
| นายสาระ ล่ำซำ | 4/4   | -     | -         | 6/12 | -    | -         |
+--------------+-------+-------+-----------+------+------+-----------+
| นายโอฬาร     | 3/4   | 4/4   | 2/2       | -    | -    | -         |
| วีรวรรณ       |       |       |           |      |      |           |
+--------------+-------+-------+-----------+------+------+-----------+
| นายพูลพิพัฒน์    | 4/4   | 3/4   | 2/2       | -    | -    | -         |
| อังยุรีกุล       |       |       |           |      |      |           |
+--------------+-------+-------+-----------+------+------+-----------+
| นายบรรยง     | 3/4   | 2/4   | 0/2       | -    | -    | 0/2       |
| พงษ์พานิช      |       |       |           |      |      |           |
+--------------+-------+-------+-----------+------+------+-----------+
| นายปกรณ์      | 1/4   | -     | -         | -    | -    | -         |
| พรรธนะแพทย์   |       |       |           |      |      |           |
+--------------+-------+-------+-----------+------+------+-----------+
| นายอิสระ      | 3/4   | -     | -         | -    | -    | -         |
| วงศ์รุ่ง        |       |       |           |      |      |           |
+--------------+-------+-------+-----------+------+------+-----------+
| นายดามิส      | 1/4   | -     | -         | -    | -    | -         |
| จาโคบุส ซิงส์   |       |       |           |      |      |           |
+--------------+-------+-------+-----------+------+------+-----------+
| นายแกรี่ ลี     | 4/4   | -     | -         | 7/12 | -    | 1/2       |
| คริสท์         |       |       |           |      |      |           |
+--------------+-------+-------+-----------+------+------+-----------+
| นายเจน อรัน   | 3/4   | -     | -         | -    | -    | -         |
| เวส          |       |       |           |      |      |           |
+--------------+-------+-------+-----------+------+------+-----------+
| นายริชาร์ด     | -     | -     | -         | 1    | -    | -         |
| เฟร์เร่        |       |       |           | 1/12 |      |           |
+--------------+-------+-------+-----------+------+------+-----------+
| ดร. สุธี       | -     | -     | -         | -    | -    | 2/2       |
| โมกขะเวส     |       |       |           |      |      |           |
+--------------+-------+-------+-----------+------+------+-----------+
| นายคิม ชี ยิบ   | -     | -     | -         | -    | -    | 1/2       |
+--------------+-------+-------+-----------+------+------+-----------+
| คุณปุณฑริกา     | -     | -     | -         | -    | 5/5  | -         |
| ใบเงิน        |       |       |           |      |      |           |
+--------------+-------+-------+-----------+------+------+-----------+
| นายเจฟฟรีย์    | -     | -     | -         | -    | 2/5  | 2/2       |
| ทาน          |       |       |           |      |      |           |
+--------------+-------+-------+-----------+------+------+-----------+

(1.5) รายชื่อผู้บริหารระดับสูงของบริษัท ดังรายนามต่อไปนี้

  นายธนากร ปุรณะพรรณ์ รองกรรมการผู้จัดการอาวุโส
  สายงานการขายและช่องทางการจำหน่าย(กลุ่มงานสถาบัน)

  นางจิตกานต์ จันทรวิโรจน์ รองกรรมการผู้จัดการอาวุโส สายงานทรัพยากรบุคคล

  นางปุณฑริกา ใบเงิน รองกรรมการผู้จัดการอาวุโส สายงานบัญชีและการเงิน

  นางชะตาบุญ คูเปี่ยมสิน รองกรรมการผู้จัดการ สายงาน เลขาธิการองค์กร

  นางสาวชูพรรณ โกวานิชย์ รองกรรมการผู้จัดการ สายงานการขายและช่องทางการจำหน่าย

  (กลุ่มงานช่องทางการจำหน่ายอื่นๆ)

  นายริชาร์ด เฟร์เร่ รองกรรมการผู้จัดการ สายงานปฏิบัติการธุรกิจรถยนต์

  นายนิพนธ์ นิรมานสกุล รองกรรมการผู้จัดการ สายงานประกันภัยทั่วไป

  นางสาวทิพวรรณ ภาคพิเศษ รองกรรมการผู้จัดการ สายงานการขายและช่องทางการจำหน่าย

  (กลุ่มงานบริการลูกค้าและสนับสนุนงานขาย)

  นายวาสิต ล่ำซำ รองกรรมการผู้จัดการ สายงานยุทธศาสตร์องค์กร และพัฒนาธุรกิจ

  นายธโนดม โลกาพัฒนา รองกรรมการผู้จัดการ ที่ปรึกษาและผู้ชำนาญการทางเทคนิค

  คุณพงษ์ศักดิ์ มานะศิริสุข ** รองกรรมการผู้จัดการ ที่ปรึกษาและผู้ชำนาญการทางเทคนิค

  นายสุเทพ สุวิพร * ผู้ช่วยกรรมการผู้จัดการ สายงานเทคโนโลยี และสารสนเทศ

  นายวิชัย ชัยกิตติ * ผู้ช่วยกรรมการผู้จัดการ สายงานสินไหมประกันภัยทั่วไป

  นายศักดา พิชรานันท์ * ผู้ช่วยกรรมการผู้จัดการ สายงานเทคโนโลยี และสารสนเทศ

หมายเหตุ * ตามพระราชบัญญัติหลักทรัพย์และตลาดหลักทรัพย์ พ.ศ.2535 มาตรา 59 ให้กรรมการ
ผู้จัดการ ผู้ดำรงตำแหน่งบริหาร และผู้สอบบัญชีของบริษัท
จัดทำและเปิดเผยรายงานการถือหลักทรัพย์ของตนและของคู่สมรสและบุตรที่ยังไม่บรรลุนิติภาวะซึ่งถือหลักทรัพย์ในบริษัทนั้น
ทางบริษัท ได้ปฏิบัติตามพระราชบัญญัติดังกล่าว โดยนับตำแหน่งตั้งกรรมการผู้จัดการ ลงไปอีก 4
ท่าน และท่านที่ 4 อยู่ตำแหน่งใด ให้รายงานในตำแหน่งนั้นทั้งหมด บริษัท
จึงนับถึงตำแหน่งรองกรรมการผู้จัดการ ซึ่งบุคคลดังกล่าวข้างต้น
ดำรงตำแหน่งผู้ช่วยกรรมการผู้จัดการ บริษัท จึงไม่นิยามเป็นผู้บริหารตามมาตรา 59
และไม่รวมผลตอบแทนของบุคคลดังกล่าวเข้าในส่วนของผลตอบแทนผู้บริหารด้วย

** เกษียณอายุ 31 มกราคม 2551

เลขานุการบริษัท

บริษัท ได้มีมติแต่งตั้ง นางชะตาบุญ คูเปี่ยมสิน รองกรรมการผู้จัดการ สายงานเลขาธิการองค์กร
เป็นเลขานุการบริษัท

ขอบเขตหน้าที่และความรับผิดชอบ

1. จัดทำและเก็บรักษาเอกสารดังต่อไปนี้

(1) ทะเบียนกรรมการ

(2) หนังสือนัดประชุมคณะกรรมการ รายงานการประชุมคณะกรรมการและรายงาน
ประจำปีของบริษัท

(3) หนังสือนัดประชุมผู้ถือหุ้น และรายงานการประชุมผู้ถือหุ้น

2. เก็บรักษารายงานการมีส่วนได้เสียที่รายงานโดยกรรมการหรือผู้บริหาร

3. ดำเนินการอื่น ๆ ตามที่คณะกรรมการตลาดทุนประกาศกำหนด

(1.6) ข้อมูลคณะกรรมการบริษัท

นายโพธิพงษ์ ล่ำซำ ประธานกรรมการ

  การศึกษา ปริญญาโท สาขาบริหารธุรกิจ Temple University ประเทศสหรัฐอเมริกา

  การอบรมหลักสูตรกรรมการ ไม่มี

  จำนวนหุ้น* 1,415,083 หุ้น คิดเป็นร้อยละ 2.3984 %

  ประสบการณ์การทำงาน -ประธานกรรมการ บริษัท เมืองไทยประกันชีวิต จำกัด

  -ประธานกรรมการ บริษัท ภัทรประกันภัย จำกัด (มหาชน)

  -ประธานกรรมการ บริษัท เมืองไทยโฟร์ทิส โฮลดิ้ง จำกัด

  -ประธานกรรมการ บริษัท ภัทรลีสซิ่ง จำกัด (มหาชน)

  -กรรมการและกรรมการตรวจสอบ บริษัท เสริมสุข จำกัด (มหาชน)

นายยุตติ ล่ำซำ รองประธานกรรมการ

  การศึกษา ปริญญาตรี Utah University ประเทศสหรัฐอเมริกา

  การอบรมหลักสูตรกรรมการ ไม่มี

  จำนวนหุ้น* 370,284 หุ้น คิดเป็นร้อยละ 0.6276 %

  ประสบการณ์การทำงาน -กรรมการและประธานเจ้าหน้าที่บริหาร บริษัท ภัทรประกันภัย จำกัด
  (มหาชน)

  -กรรมการและประธานคณะที่ปรึกษา บริษัท เมืองไทยประกันชีวิต จำกัด

  -กรรมการ บริษัท เมืองไทยโฟร์ทิส โฮลดิ้ง จำกัด

นายภูมิชาย ล่ำซำ รองประธานกรรมการ

  การศึกษา BA Political Science, University of Colorado ประเทศสหรัฐอเมริกา

  การอบรมหลักสูตรกรรมการ ไม่มี

  จำนวนหุ้น* 664,060 หุ้น คิดเป็นร้อยละ 1.1255 %

  ประสบการณ์การทำงาน -ประธานกรรมการและประธานเจ้าหน้าที่บริหาร

  บริษัท เมืองไทยประกันภัย จำกัด

  -ประธานเจ้าหน้าที่บริหาร บริษัท เมืองไทยประกันชีวิต จำกัด

  -รองประธานกรรมการ บริษัท ภัทรลีสซิ่ง จำกัด (มหาชน)

  -กรรมการ บริษัท ล็อกซเล่ย์ จำกัด (มหาชน)

  -กรรมการ บริษัท ภัทรเรียลเอสเตท จำกัด (มหาชน)

  -กรรมการ บริษัท เมืองไทยโฟร์ทิส โฮลดิ้ง จำกัด

  -กรรมการ มูลนิธิการแพทย์สยามบรมราชกุมารี

นางสุจิตพรรณ ล่ำซำ กรรมการ และประธานคณะอำนวยการบริหาร

  การศึกษา ปริญญาโท สาขาเศรษฐศาสตร์ Cambridge University ประเทศอังกฤษ

  ปริญญาโท สาขาการจัดการ MIT ประเทศสหรัฐอเมริกา

  การอบรมหลักสูตรกรรมการ หลักสูตร Director Accreditation Program (DAP) 2547

  จำนวนหุ้น* ไม่มี

  ประสบการณ์การทำงาน -กรรมการ ธนาคารกสิกรไทย จำกัด (มหาชน)

  -กรรมการ บริษัท ภัทรประกันภัย จำกัด (มหาชน)

  -กรรมการบริษัท เมืองไทยประกันชีวิต จำกัด

  -กรรมการ บริษัท เมืองไทยโฟร์ทิส โฮลดิ้ง จำกัด

  -ประธานกรรมการ บริษัท บริหารทรัพย์สินเพทาย จำกัด

นางกฤตยา ล่ำซำ กรรมการผู้จัดการ และกรรมการอำนวยการบริหาร

  การศึกษา ปริญญาโท MIS Boston University ประเทศสหรัฐอเมริกา

  ปริญญาตรี สาขาการเงินการธนาคาร

  คณะพาณิชยศาสตร์การบัญชี จุฬาลงกรณ์มหาวิทยาลัย

  การอบรมหลักสูตรกรรมการ หลักสูตร Director Certification Program (DCP) รุ่นที่
  4/2543

  จำนวนหุ้น* 454,148 หุ้น คิดเป็นร้อยละ 0.7697 %

  ประสบการณ์การทำงาน กรรมการผู้จัดการ บริษัท ภัทรประกันภัย จำกัด (มหาชน)

นางนวลพรรณ ล่ำซำ กรรมการผู้จัดการ และกรรมการอำนวยการบริหาร

  การศึกษา ปริญญาโท สาขาการจัดการศึกษา Boston University ประเทศสหรัฐอเมริกา

  ปริญญาตรี สาขาการตลาด คณะพาณิชยศาสตร์การบัญชี จุฬาลงกรณ์มหาวิทยาลัย

  การอบรมหลักสูตรกรรมการ หลักสูตร Director Certification Program (DCP) รุ่น
  67/2548

  จำนวนหุ้น* 291,078 หุ้น คิดเป็นร้อยละ 0.4934 %

  ประสบการณ์การทำงาน -กรรมการผู้จัดการ บริษัท เมืองไทยประกันภัย จำกัด

  -กรรมการผู้จัดการ บริษัท ซังออนอเร่ (กรุงเทพ) จำกัด

  -กรรมการ บริษัท เมืองไทยโฟร์ทิส โฮลดิ้ง จำกัด

  -กรรมการ บริษัท ภัทรลีสซิ่ง จำกัด (มหาชน)

  -ที่ปรึกษากรรมการผู้จัดการ บริษัท เมืองไทยประกันชีวิต จำกัด

นายสาระ ล่ำซำ กรรมการ และกรรมการอำนวยการบริหาร

  การศึกษา Master of Science in Administration, Boston University, U.S.A.

  Bachelor of Business in Administration, Boston University, U.S.A.

  การอบรมหลักสูตรกรรมการ หลักสูตร Director Certification Program (DCP) รุ่นที่
  4/2543

  จำนวนหุ้น* 317,326 หุ้น คิดเป็นร้อยละ 0.5378 %

  ประสบการณ์การทำงาน -กรรมการผู้จัดการ บริษัท เมืองไทยประกันชีวิต จำกัด

  -กรรมการ บริษัท เมืองไทยประกันภัย จำกัด

  -กรรมการ บริษัท เมืองไทย โฟร์ทิส โฮลดิ้ง จำกัด

  -กรรมการ และประธานกรรมการบริหาร บริษัท ภัทรลีสซิ่ง จำกัด (มหาชน)

  -กรรมการ และกรรมการตรวจสอบ บริษัท ซิงเกอร์ประเทศไทย จำกัด (มหาชน)

นายปกรณ์ พรรธนะแพทย์ กรรมการ

  การศึกษา ปริญญาโท บริหารธุรกิจมหาบัณฑิต การเงินและธุรกิจระหว่างประเทศ มหาวิทยาลัย

  โคลัมเบีย นิวยอร์ค ประเทศสหรัฐอเมริกา

  ปริญญาตรี คณะเศรษฐศาสตร์ (เกียรตินิยม) มหาวิทยาลัยธรรมศาสตร์

  การอบรมหลักสูตรกรรมการ ไม่มี

  จำนวนหุ้น* ไม่มี

  ประสบการณ์การทำงาน -รองกรรมการผู้จัดการ ธนาคารกสิกรไทย จำกัด (มหาชน)

  -กรรมการ บริษัท เมืองไทยประกันชีวิต จำกัด

  -กรรมการ บริษัท แฟคเตอริ่งกสิกรไทย จำกัด

นายอิสระ วงศ์รุ่ง กรรมการ

  การศึกษา ปริญญาโท คณะบริหารธุรกิจ (การเงิน) มหาวิทยาลัยอัสสัมชัญ (นักเรียนทุนทิสโก้)

  ปริญญาตรี คณะบริหารธุรกิจ มหาวิทลัยอัสสัมชัญ (นักเรียนทุนเอแบค)

  การอบรมหลักสูตรกรรมการ ไม่มี

  จำนวนหุ้น* ไม่มี

  ประสบการณ์การทำงาน - กรรมการผู้จัดการ บริษัท ลีสซิ่งกสิกรไทย จำกัด

  - กรรมการบริหาร ฝ่ายขายและการตลาด บจ.เดมเลอร์ไครสเลอร์ ลีสซิ่ง (ประเทศไทย)

  - ผู้อำนวยการอาวุโส ฝ่ายพัฒนาธุรกิจ บจ.การ์เดียนประกันภัย (ประเทศไทย)

  - ผู้อำนวยการฝ่ายสำนักงานอำนวยสินเชื่อ บมจ.เงินทุนทิสโก้

  - กรรมการ บริษัท เมืองไทยประกันชีวิต จำกัด

นายดามิส จาโคบุส ซิงส์ กรรมการ

  การศึกษา Master of Business Administration, University of Oregon,
  U.S.A.

  Bachelor of Business Administration, University of Oregon, U.S.A.

  การอบรมหลักสูตรกรรมการ ไม่มี

  จำนวนหุ้น* ไม่มี

  ประสบการณ์การทำงาน -Director of Muang Thai Fortis Holding Co., Ltd.

-CEO Fortis Group

- กรรมการ บริษัท เมืองไทยประกันชีวิต จำกัด

นายแกรี่ ลี คริสท์ กรรมการ และกรรมการอำนวยการบริหาร

  การศึกษา Master of International Management, American Graduate School
  of International

  Management, Arizona U.S.A.

  Bachelor of Political Science & Business, Wittenberg University, Ohio
  U.S.A.

  การอบรมหลักสูตรกรรมการ ไม่มี

  จำนวนหุ้น* ไม่มี

  ประสบการณ์การทำงาน -Banker / Banassurance, Fortis Insurance
  International, Asia

  -Managing Director, Insurance, Asia Commercial Development

  and Support – Fortis Insurance International

  -กรรมการ บริษัท เมืองไทยประกันภัย จำกัด

  - Director Insurance Business Development Asia-Fortis Insurance
  International

  - Managing Director Asia-Russell Miller Asia

นายเจน อรัน เวส กรรมการ

  การศึกษา Bachelor of Commercial Economics, Hogeschool Enschede,

  University of Professional Education, BbA

  การอบรมหลักสูตรกรรมการ ไม่มี

  จำนวนหุ้น* ไม่มี

  ประสบการณ์การทำงาน -กรรมการ และรองกรรมการผู้จัดการอาวุโส บริษัท
  เมืองไทยประกันชีวิต จำกัด

  -กรรมการ บริษัท เมืองไทยประกันภัย จำกัด

  -Director VerzekeringsUnie (Fortis Insurance Netherlands)

นายโอฬาร วีรวรรณ กรรมการอิสระ, ประธานกรรมการตรวจสอบ
และกรรมการสรรหาและกำหนดค่าตอบแทน

  การศึกษา ปริญญาตรี สาขาบริหารธุรกิจ Parsons College ประเทศสหรัฐอเมริกา

  การอบรมหลักสูตรกรรมการ Director Certification Program (DCP) ปี 2547

  จำนวนหุ้น* ไม่มี

  ประสบการณ์การทำงาน -กรรมการอิสระและประธานกรรมการตรวจสอบ บริษัท ภัทรประกันภัย
  จำกัด (มหาชน)

  -กรรมการ หอการค้าไทย

  -ประธานกรรมการแรงงานและแรงงานสัมพันธ์ สภาหอการค้าไทย

  -กรรมการมูลนิธิพาณิชย์สงเคราะห์ หอการค้าไทย

  -ประธานเจ้าหน้าที่บริหาร บริษัท สหกรรมกรกิจ จำกัด

  -กรรมการบริหาร บริษัท วีรวรรณ จำกัด

  -กรรมการบริษัท วีรวรรณอินเตอร์เนชั่นแนล จำกัด

  -ประธานบริษัท วัลวีร์ จำกัด

นายบรรยง พงษ์พานิช กรรมการอิสระ, กรรมการตรวจสอบ
และกรรมการสรรหาและกำหนดค่าตอบแทน

  การศึกษา ปริญญาโท สาขาบริหารธุรกิจ สถาบันบัณฑิตบริหารธุรกิจศศินทร์

  จุฬาลงกรณ์มหาวิทยาลัย

  ปริญญาตรี คณะเศรษฐศาสตร์ จุฬาลงกรณ์มหาวิทยาลัย

  การอบรมหลักสูตรกรรมการ -หลักสูตร Director Accreditation Program (DAP) 2548

  -หลักสูตร The Role of Chairman (RCM) 2544

  จำนวนหุ้น* ไม่มี

  ประสบการณ์การทำงาน -กรรมการอิสระ กรรมการตรวจสอบ และประธานกรรมการสรรหา

และกำหนดค่าตอบแทน บริษัท ภัทรประกันภัย จำกัด (มหาชน)

-ประธานกรรมการ บริษัท หลักทรัพย์ภัทร จำกัด (มหาชน)

-นายกสมาคมเศรษฐศาสตร์ จุฬาลงกรณ์มหาวิทยาลัย

-กรรมการสภาที่ปรึกษา สถาบันบัณฑิตบริหารธุรกิจศศินทร์ จุฬาลงกรณ์มหาวิทยาลัย

-กรรมการ และกรรมการบริหาร มูลนิธิแม่ฟ้าหลวง

-กรรมการ, ประธานคณะอนุกรรมการสรรหาและพิจารณาค่าตอบแทน

บริษัท ทางยกระดับดอนเมือง จำกัด (มหาชน)

นายพูลพิพัฒน์ อังยุรีกุล กรรมการอิสระ, ประธานกรรมการสรรหาและกำหนดค่าตอบแทน
และกรรมการตรวจสอบ

  การศึกษา วิชาชีพชั้นสูง (บัญชี) สถาบันเทคโนโลยีราชมงคล

  วิทยาลัยเขตเทคนิคกรุงเทพ

  การอบรมหลักสูตรกรรมการ หลักสูตร Director Accreditation Program (DAP) 2548

  จำนวนหุ้น* 784 หุ้น คิดเป็นร้อยละ 0.0013 %

  ประสบการณ์การทำงาน -กรรมการอิสระและกรรมการตรวจสอบ บมจ. ไทย บริติช ซีเคียวริตี้
  พริ้นติ้ง

  -กรรมการอิสระและกรรมการตรวจสอบ บริษัท ภัทรลีสซิ่ง จำกัด (มหาชน)

  -กรรมการ บริษัทหลักทรัพย์จัดการเงินร่วมลงทุน ข้าวกล้า จำกัด

  -รองกรรมการผู้จัดการ ธนาคารกสิกรไทย

  * จำนวนหุ้นซึ่งรวมถึงสามี ภรรยา และบุตรที่ยังไม่บรรลุนิติภาวะ

(2) การสรรหากรรมการและผู้บริหาร

การแต่งตั้งกรรมการบริษัท จะต้องได้รับอนุมัติจากที่ประชุมผู้ถือหุ้น
โดยคณะกรรมการสรรหาและกำหนดค่าตอบแทนจะให้คำเสนอแนะแก่คณะกรรมการบริษัท
ในการคัดเลือกบุคคลที่มีคุณสมบัติเหมาะสมที่กฎหมายกำหนดตามพระราชบัญญัติบริษัทมหาชนจำกัด
พระราชบัญญัติหลักทรัพย์และตลาดหลักทรัพย์
เสนอต่อที่ประชุมผู้ถือหุ้นเพื่อลงคะแนนเลือกตั้งให้มาดำรงตำแหน่งกรรมการบริษัท
โดยข้อบังคับของบริษัทกำหนดหลักเกณฑ์และวิธีการในการเลือกตั้งกรรมการโดยผ่านที่ประชุมผู้ถือหุ้น
ดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 1.
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3. บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาดเพิ่มอีกหนึ่งเสียง

สำหรับตำแหน่งผู้บริหารระดับสูงของบริษัท
คณะกรรมการสรรหาและกำหนดค่าตอบแทนจะทำหน้าที่พิจารณาคัดเลือก
และกลั่นกรองบุคคลที่มีคุณสมบัติเหมาะสมเข้าดำรงตำแหน่ง เพื่อเสนอคณะกรรมการบริษัท

(3) ค่าตอบแทนผู้บริหาร

(3.1) ค่าตอบแทนที่เป็นตัวเงิน

ก. ค่าตอบแทนกรรมการ จำนวน 15 ท่าน โดยมีรายละเอียดดังนี้

+--------------+-----------+---------+-----------------+-------------+
| รายชื่อกรรมการ | คณะกร     | คณะ     | คณะกรรมการ      | ค่าตอ        |
|              | รมการบริษัท | กรรมการ |                 | บแทนกรรมการ |
|              |           |         | สรรหาแ          |             |
|              |           | ตรวจสอบ | ละกำหนดค่าตอบแทน | (บาท)       |
+--------------+-----------+---------+-----------------+-------------+
| นายโพธิพงษ์    | 1         | -       | -               | 192,000.00  |
| ล่ำซำ         | 92,000.00 |         |                 |             |
+--------------+-----------+---------+-----------------+-------------+
| นายยุตติ ล่ำซำ  | 1         | -       | -               | 144,000.00  |
|              | 44,000.00 |         |                 |             |
+--------------+-----------+---------+-----------------+-------------+
| นายภูมิชาย     | 1         | -       | -               | 144,000.00  |
| ล่ำซำ         | 44,000.00 |         |                 |             |
+--------------+-----------+---------+-----------------+-------------+
| นางกฤตยา     | 1         | -       | -               | 144,000.00  |
| ล่ำซำ         | 44,000.00 |         |                 |             |
+--------------+-----------+---------+-----------------+-------------+
| นางนวลพรรณ   | 1         | -       | -               | 144,000.00  |
| ล่ำซำ         | 44,000.00 |         |                 |             |
+--------------+-----------+---------+-----------------+-------------+
| นางสุจิตพรรณ   | 96,000.00 | -       | -               | 96,000.00   |
| ล่ำซำ         |           |         |                 |             |
+--------------+-----------+---------+-----------------+-------------+
| นายสาระ ล่ำซำ | 96,000.00 | -       | -               | 96,000.00   |
+--------------+-----------+---------+-----------------+-------------+
| นายโอฬาร     | 96,000.00 | 120,000 | 30,000          | 246,000.00  |
| วีรวรรณ       |           |         |                 |             |
+--------------+-----------+---------+-----------------+-------------+
| นายพูลพิพัฒน์    | 96,000.00 | 60,000  | 60,000          | 216,000.00  |
| อังยุรีกุล       |           |         |                 |             |
+--------------+-----------+---------+-----------------+-------------+
| นายบรรยง     | 96,000.00 | 60,000  | 30,000          | 186,000.00  |
| พงษ์พานิช      |           |         |                 |             |
+--------------+-----------+---------+-----------------+-------------+
| นายปกรณ์      | 96,000.00 | -       | -               | 96,000.00   |
| พรรธนะแพทย์   |           |         |                 |             |
+--------------+-----------+---------+-----------------+-------------+
| นายอิสระ      | 96,000.00 | -       | -               | 96,000.00   |
| วงศ์รุ่ง        |           |         |                 |             |
+--------------+-----------+---------+-----------------+-------------+
| นายดามิส      | 96,000.00 | -       | -               | 96,000.00   |
| จาโคบุส ซิงส์   |           |         |                 |             |
+--------------+-----------+---------+-----------------+-------------+
| นายแกรี่ ลี     | 96,000.00 | -       | -               | 96,000.00   |
| คริสท์         |           |         |                 |             |
+--------------+-----------+---------+-----------------+-------------+
| นายเจน อรัน   | 96,000.00 | -       | -               | 96,000.00   |
| เวส          |           |         |                 |             |
+--------------+-----------+---------+-----------------+-------------+

คณะอำนวยการบริหาร, คณะกรรมการลงทุน และคณะกรรมการบริหารจัดการความเสี่ยง
ไม่มีค่าตอบแทนแก่กรรมการ

  ข. ค่าตอบแทนกรรมการบริหารและผู้บริหารบริษัท จำนวน 16 ท่าน
  ได้รับค่าตอบแทนเป็นจำนวนเงินทั้งสิ้น 32,884,755.77 บาท

  แบ่งเป็น

  เงินเดือนผู้บริหาร 26,811,815.77 บาท

  โบนัสผู้บริหาร 6,072,940.00 บาท

  รวม 32,884,755.77 บาท

  (3.2) ค่าตอบแทนอื่น

  ค่าตอบแทนอื่นๆ เป็นเงิน 4,204,392.30 บาท แบ่งเป็น

  เงินกองทุนสำรองเลี้ยงชีพ 1,910,692.30 บาท

  ประกันสังคม 58,500.00 บาท

  ค่าพาหนะ 1,364,000.00 บาท

  ค่าเช่าบ้าน 871,200.00 บาท

  รวม 4,204,392.30 บาท

(4) การกำกับดูแลกิจการ

หมวดที่ 1 สิทธิของผู้ถือหุ้น

บริษัทให้ความสำคัญและเคารพต่อสิทธิพื้นฐานต่างๆของผู้ถือหุ้นทุกรายโดยให้มีการปฏิบัติต่อหุ้นทุกรายอย่างเท่าเทียมกัน
และเป็นไปตามกฎหมายกำหนด สิทธิในการมอบฉันทะ และออกเสียงลงคะแนนแทน
สิทธิในการรับทราบข้อมูลข่าวสารในการดำเนินธุรกิจของบริษัทอย่างเพียงพอ
โดยมุ่งเน้นให้มีการเปิดเผยข้อมูลแก่ผู้ถือหุ้นอย่างถูกต้องครบถ้วนและทันต่อเหตุการณ์ อันประกอบด้วย
สิทธิในการเข้าร่วมประชุมผู้ถือหุ้น แสดงความคิดเห็นให้ข้อเสนอแนะ
และใช้สิทธิออกเสียงเพื่อพิจารณาเห็นชอบหรือไม่เห็นชอบในวาระต่างๆ
ตามที่คณะกรรมการบริษัทเสนอภายใต้กรอบของกฎหมายและข้อบังคับของบริษัทที่ได้กำหนดไว้
รวมถึงการอนุมัติรายการพิเศษต่างๆ

บริษัท ได้กำหนดให้มีการประชุมสามัญผู้ถือหุ้นปีละหนึ่งครั้ง
โดยคณะกรรมการจะเป็นผู้พิจารณาและกำหนดวาระการระชุมผู้ถือหุ้น รวมถึงการกำหนดวาระอื่นๆ
เพื่อเปิดโอกาสให้ผู้ถือหุ้นทุกรายมีสิทธิอย่างเท่าเทียมกันในการซักถามข้อสงสัย แสดงความคิดเห็น
เสนอแนะต่อที่ประชุมตามระเบียบวาระการประชุมและเรื่องที่เสนอ

บริษัท
มีนโยบายที่จะดำเนินการประชุมอย่างโปร่งใสเป็นไปตามกฎหมายและข้อบังคับตลาดหลักทรัพย์แห่งประเทศไทย
โดยผู้ถือหุ้นทุกรายมีสิทธิและความเท่าเทียมกันในการได้รับสารสนเทศที่เพียงพอในการตัดสินใจ
อำนวยความสะดวกให้ผู้ถือหุ้นในการออกเสียงลงคะแนน
รวมทั้งออกเสียงลงคะแนนโดยการมอบฉันทะ
โดยจะมีการชี้แจงวิธีการลงคะแนนและวิธีการนับคะแนนก่อนเริ่มการประชุม

หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัท ปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
ตามที่กฎหมายและข้อบังคับของบริษัทกำหนด
เพื่อให้การดำเนินธุรกิจของบริษัทเป็นไปอย่างมีประสิทธิภาพและประสิทธิผล
และผู้ถือหุ้นได้รับประโยชน์

บริษัทมีมาตรการป้องกันกรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบ
โดยได้แจ้งให้กรรมการและผู้บริหารทราบถึงช่วงเวลาการห้ามซื้อขายหลักทรัพย์ที่ออกโดยบริษัท
ในช่วง 1 เดือนก่อนที่งบการเงินจะเผยแพร่ต่อสาธารณชน
กรรมการและผู้บริหารได้ปฏิบัติตามนโยบายอย่างเคร่งครัด
ไม่ปรากฏว่ามีการซื้อขายหลักทรัพย์ในช่วงเวลาที่ห้าม และบริษัท
ยังให้ความสำคัญในการกำกับดูแลการใช้ข้อมูลภายใน โดยกำหนดสิทธิการใช้และเข้าถึงข้อมูล
และห้ามมิให้ผู้บริหาร และพนักงาน นำข้อมูลภายในไปใช้เพื่อประโยชน์ของตนเอง
หรือผู้อื่นไม่ว่าจะโดยทางตรงหรือทางอ้อม โดยอาศัยตำแหน่งหน้าที่การงาน บริษัท
มีการจัดทำระเบียบปฏิบัติในการรายงานการถือครองหลักทรัพย์ฯ ให้แก่กรรมการ ตลอดจน ผู้บริหาร
และผู้ที่เกี่ยวข้อง ให้ได้รับทราบ
และเข้าใจถึงหน้าที่ในการรายงานการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์และปฏิบัติตามอย่างเคร่งครัด

หมวดที่ 3 บทบาทของผู้มีส่วนได้เสีย

บริษัท ให้ความสำคัญต่อสิทธิของผู้มีส่วนได้เสียทุกกลุ่ม
เพราะตระหนักดีว่าความสำเร็จและความมั่นคงของบริษัท ขึ้นอยู่กับความสัมพันธ์ที่ดีที่บริษัท
มีต่อกลุ่มบุคคลเหล่านี้ ซึ่งได้แก่

ผู้ถือหุ้น บริษัทมีความมุ่งมั่นในการดำเนินธุรกิจเพื่อให้เกิดประโยชน์สูงสุดแก่บริษัทและผู้ถือหุ้น
โดยคำนึงถึงผลการดำเนินงานที่ดีมีการเจริญเติบโตอย่างมั่นคง และมีความสามารถในการแข่งขัน
เพื่อที่จะสร้างมูลค่าให้แก่ผู้ถือหุ้นในระยะยาวซึ่งเป็นพันธกิจที่สำคัญของบริษัท
รวมถึงการดำเนินการเปิดเผยข้อมูลอย่างโปร่งใส และเชื่อถือได้ต่อผู้ถือหุ้น

พนักงาน บริษัท มีนโยบายที่ให้ผลตอบแทน และสวัสดิการที่เป็นธรรมแก่พนักงาน
ซึ่งครอบคลุมความต้องการพื้นฐานทุกประการตามที่กฎหมายกำหนด ได้แก่
การประกันชีวิตและการประกันสุขภาพ การมีวันหยุดพักผ่อนตามอายุงาน
การจัดตั้งและสมทบกองทุนสำรองเลี้ยงชีพ การตรวจสุขภาพประจำปี
อีกทั้งยังให้ความสำคัญกับการดูแลรักษาสภาพแวดล้อมในสถานที่ทำงานให้มีสภาพที่ดีเพื่อให้พนักงานมีความสุขในการทำงาน
นอกจากนั้นบริษัทยังให้ความสำคัญและให้โอกาสกับพนักงานในการพัฒนาศักยภาพของตนให้มีประสิทธิภาพอย่างต่อเนื่อง
ทั้งด้านความรู้และทักษะที่เกี่ยวกับงาน ตลอดจนด้านการพัฒนาตนเอง
เพื่อให้พนักงานทุกคนมีศักยภาพในการปฏิบัติงาน รวมทั้งส่งพนักงานไปฝึกอบรมทั้งในและต่างประเทศ

ลูกค้า บริษัทยึดมั่นที่จะปฏิบัติตามสัญญากับลูกค้าด้วยความซื่อสัตย์สุจริต และสร้างผลิตภัณฑ์ที่มีคุณค่า
และให้บริการที่เป็นเลิศ ตลอดจนดำเนินธุรกิจโดยยึดหลักความต้องการของผู้บริโภคเป็นศูนย์กลาง
เพื่อสร้างความพึงพอใจสูงสุดให้กับลูกค้า

คู่แข่ง บริษัทยึดมั่นตามกรอบกติกาการแข่งขันที่อุตสาหกรรมหรือหน่วยงานกำกับได้กำหนดไว้
โดยมุ่งเน้นการแข่งขันที่เป็นธรรมและสอดคล้องกับข้อกำหนดของกฎหมาย
โดยเฉพาะในเรื่องการให้บริการที่มีคุณภาพและประสิทธิภาพ

  เจ้าหนี้ บริษัท ปฏิบัติตามเงื่อนไขและข้อตกลงที่กำหนดไว้ในสัญญาอย่างเคร่งครัด

คู่ค้า บริษัทเลือกใช้บริการจากคู่ค้า
โดยพิจารณาจากคุณภาพและประสิทธิภาพของสินค้าและการให้บริการเป็นสำคัญ บริษัท
ดำเนินธุรกิจกับคู่ค้าด้วยความเป็นธรรม
และปฏิบัติตามเงื่อนไขทางการค้าและสัญญาที่ตกลงกันไว้อย่างเคร่งครัด

สังคม บริษัท มุ่งดำเนินงานด้านกิจกรรมเพื่อสังคมอย่างต่อเนื่องและจริงจัง
โดยตระหนักดีถึงความรับผิดชอบที่พึงมีต่อสังคมโดยรวม ทั้งได้จัดทำโครงการต่างๆ
ที่ให้ความช่วยเหลือ และสนับสนุนกิจกรรมที่เป็นประโยชน์ต่อสังคม เช่น
กิจกรรมส่งเสริมและสนับสนุนคนพิการทั้งในระดับชุมชนและประเทศ
สนับสนุนและบริจาคเงินช่วยเหลือผู้ด้อยโอกาสในถิ่นทุรกันดาร
รวมถึงรณรงค์ส่งเสริมและปลูกฝังค่านิยมที่ดีงามแก่เด็กและเยาวชนไทย

หมวดที่ 4 การเปิดเผยข้อมูลและความโปร่งใส

คณะกรรมการบริษัท มีนโยบายให้บริษัทเปิดเผยข้อมูลและสารสนเทศที่สำคัญให้มีความถูกต้อง
ครบถ้วน โปร่งใส และทันเวลา ทั้งข้อมูลทางการเงินและข้อมูลในการดำเนินงานของบริษัท
เพื่อให้ผู้ถือหุ้นและผู้มีส่วนได้ส่วนเสียของบริษัท ได้รับข้อมูลและสารสนเทศอย่างเท่าเทียมกัน
นักลงทุนและผู้มีส่วนได้เสียของบริษัท สามารถเข้าถึงข้อมูลของบริษัทได้ง่ายและโดยบริษัท
ได้เผยแพร่ข้อมูลข่าวสารต่างๆ ผ่านช่องทางและสื่อการเผยแพร่ของตลาดหลักทรัพย์แห่งประเทศไทย
รายงานประจำปี แบบแสดงรายการข้อมูลประจำปี (แบบ 56-1) หนังสือพิมพ์
และเว็บไซต์ของบริษัท

สำหรับด้านผู้ลงทุนสัมพันธ์ ทีมหลักทรัพย์และผู้ถือหุ้น ภายใต้สำนักเลขาธิการองค์กร
เป็นหน่วยงานที่สามารถให้ข้อมูลกับนักลงทุน ผู้ถือหุ้น รวมถึงนักวิเคราะห์
โดยสามารถติดต่อขอทราบข้อมูลได้ที่ โทร (662) 290-3221, 290-3224

หมวดที่ 5 ความรับผิดชอบของกรรมการ

-   องค์ประกอบของคณะกรรมการ คณะกรรมการบริษัท ประกอบด้วยจำนวนกรรมการทั้งสิ้น 15
    ท่าน และมีกรรมการอิสระจำนวน 3 ท่าน

-   ภาวะผู้นำและวิสัยทัศน์ บริษัทมีคณะกรรมการ 5 คณะ ซึ่งประกอบด้วยผู้ทรงคุณวุฒิ
    มีความหลากหลายในด้านทักษะ ความรู้ ความเชี่ยวชาญ ประสบการณ์ มีวิสัยทัศน์
    และความสามารถที่จะช่วยสนับสนุนและกำกับดูแลกิจการของบริษัท
    ให้ดำเนินไปอย่างมีประสิทธิภาพ และก่อให้เกิดประโยชน์สูงสุดแก่บริษัท
    รวมทั้งสามารถอุทิศเวลา และความพยายามในการปฏิบัติหน้าที่
    เพื่อเสริมสร้างให้บริษัทมีระบบบริหารจัดการที่ดี โปร่งใส ตรวจสอบได้ เพื่อสร้างความเชื่อมั่น
    และความมั่นใจต่อผู้ถือหุ้น ผู้ลงทุน ผู้มีส่วนได้เสีย และผู้เกี่ยวข้องทุกฝ่าย

-   ความขัดแย้งทางผลประโยชน์ เพื่อเป็นการป้องกันไม่ให้เกิดความขัดแย้งทางผลประโยชน์
    คณะกรรมการได้กำหนดให้ผู้ที่มีส่วนเกี่ยวข้องหรือเกี่ยวโยง
    ต้องแจ้งให้บริษัททราบถึงความสัมพันธ์หรือการเกี่ยวโยงของตนในรายการที่เกิดมีขึ้น
    และในการอนุมัติใดๆ ต้องยึดหลักการไม่ให้มีการกำหนดเงื่อนไข
    หรือข้อกำหนดพิเศษผิดไปจากปกติ
    และในกรณีที่กรรมการบริษัทท่านใดท่านหนึ่งมีส่วนได้ส่วนเสียกับผลประโยชน์ในเรื่องที่กำลังพิจารณา
    กรรมการท่านนั้นจะต้องไม่เข้าร่วมประชุม หรืองดออกเสียงในวาระนั้นๆ

-   การบริหารความเสี่ยง
    บริษัทได้ให้ความสำคัญต่อการวิเคราะห์และควบคุมความเสี่ยงในการดำเนินธุรกิจดังนั้นคณะกรรมการบริษัทได้มอบหมายให้คณะกรรมการจัดการบริหารความเสี่ยงเป็นผู้กำหนดนโยบายและกำหนดให้มีหน่วยงานที่รับผิดชอบในการบริหารจัดการความเสี่ยงทำการประเมินปัจจัยเสี่ยงทั้งจากภายนอกและภายในบริษัทมาวิเคราะห์
    เพื่อเสนอมาตรการจัดการความเสี่ยง ตลอดจนสื่อสารให้พนักงานที่เกี่ยวข้องได้ทราบ
    รวมถึงการติดตามผลให้มีการปฏิบัติตามมาตรการที่กำหนดไว้
    โดยจะรายงานผลให้คณะกรรมการบริษัททราบอย่างต่อเนื่อง

-   การควบคุมและการตรวจสอบภายใน คณะกรรมการบริษัท
    จัดให้มีระบบการควบคุมภายในที่มีประสิทธิภาพ มีการจัดโครงสร้างองค์กรและสภาพแวดล้อมที่ดี
    ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
    มีระบบการบริหารความเสี่ยงให้อยู่ในระดับที่เหมาะสม
    มีการควบคุมการปฏิบัติงานของฝ่ายบริหาร
    กำหนดอำนาจและระดับการอนุมัติรายการเป็นไปอย่างเหมาะสม
    มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน
    มีข้อมูลที่มีคุณภาพและเพียงพอต่อการตัดสินใจ ไม่ว่าจะเป็นข้อมูลทางการเงินหรือข้อมูลอื่น
    และมีการติดตามผลการดำเนินงานอย่างสม่ำเสมอว่า มีการปฏิบัติตามเป้าหมายที่วางไว้
    โดยระบบการควบคุมภายในยังดำเนินอยู่อย่างต่อเนื่อง
    และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป
    นอกจากนี้คณะกรรมการตรวจสอบได้ทำหน้าที่สอบทานการปฏิบัติตามระบบควบคุมภายในครอบคลุมทั้ง
    4 ด้าน ได้แก่

(1) สอบทานการสอบบัญชีและการคัดเลือกผู้สอบบัญชี

(2) สอบทานการปฏิบัติงานตรวจสอบภายใน

(3) สอบทานการกำกับการปฏิบัติตามกฎเกณฑ์

(4) สอบทานการบริหารความเสี่ยงขององค์กร เป็นต้น

  ในการประชุมคณะกรรมการบริษัทครั้งที่ 1/2552 เมื่อวันที่ 25 กุมภาพันธ์ 2552
  ซึ่งคณะกรรมการตรวจสอบร่วมประชุมด้วย
  ได้สรุปการดำเนินการประเมินความเพียงพอของระบบควบคุมภายใน
  ตามแบบประเมินของสำนักงานคณะกรรมการกำกับหลักทรัพย์และตลาดหลักทรัพย์
  และคณะกรรมการบริษัทพิจารณาแล้วมีความเห็นเป็นเอกฉันท์ว่า
  บริษัทมีระบบการควบคุมภายในที่เพียงพอ

-   ค่าตอบแทนกรรมการ

  ค่าตอบแทนกรรมการ
  บริษัทมีนโยบายจ่ายค่าตอบแทนกรรมการให้อยู่ในระดับที่ใกล้เคียงกับอุตสาหกรรม และ

เพียงพอที่จะรักษากรรมการที่มีคุณสมบัติที่ต้องการ
แต่ในขณะเดียวกันก็ต้องคำนึงถึงผลการดำเนินงานของบริษัทด้วย
ซึ่งคณะกรรมการสรรหาและกำหนดค่าตอบแทนจะให้คำเสนอแนะแก่คณะกรรมการบริษัท
ในการกำหนดอัตราค่าตอบแทนของกรรมการบริษัทเพื่อนำเสนอขออนุมัติจากที่ประชุมผู้ถือหุ้น

ปัจจุบันบริษัท จ่ายค่าตอบแทนกรรมการแยกเป็นค่าเบี้ยประชุมประธานกรรมการ ท่านละ 30,000
บาท และกรรมการ

ท่านละ 15,000 บาท โดยจะจ่ายเป็นประจำทุกเดือน ส่วนค่าบำเหน็จกรรมการนั้น
คณะกรรมการสรรหาและกำหนดค่าตอบแทนจะ

พิจารณาและเสนอต่อคณะกรรมการบริษัท

สำหรับกรรมการที่ได้รับการแต่งตั้งให้เป็นกรรมการตรวจสอบหรือกรรมการสรรหาและกำหนดค่าตอบแทนด้วยนั้น

จะได้รับค่าตอบแทนเพิ่มตามภารกิจที่ได้รับมอบหมาย โดยจ่ายเป็นค่าเบี้ยประชุมต่อครั้งที่มีการประชุม
ประธานกรรมการท่านละ

30,000 บาท และกรรมการท่านละ 15,000 บาท

  ค่าตอบแทนผู้บริหาร บริษัท
  ได้กำหนดอัตราค่าตอบแทนผู้บริหารโดยพิจารณาให้อยู่ในระดับที่ใกล้เคียงกับ

อุตสาหกรรม บริษัท
จะมีการสำรวจอัตราค่าตอบแทนผู้บริหารเป็นระยะเพื่อเพื่อปรับปรุงให้ทันกับตลาดและเพียงพอที่จะรักษาและ

จูงใจผู้บริหารที่มีคุณภาพ
ซึ่งคณะกรรมการสรรหาและกำหนดค่าตอบแทนจะให้คำเสนอแนะแก่คณะกรรมการบริษัท
ในการกำหนด

อัตราค่าตอบแทน และผลประโยชน์ตอบแทนของผู้บริหารระดับสูง
รายละเอียดของจำนวนเงินค่าตอบแทนในปี 2551 สามารถดูได้จาก

หัวข้อการจัดการ

-   การประชุมคณะกรรมการ

คณะกรรมการบริษัท มีกำหนดประชุมโดยปกติไม่น้อยกว่า 4 ครั้งต่อปี โดยในปี 2551
มีการประชุมคณะกรรมการบริษัท ทั้งหมด 4 ครั้ง ตั้งแต่เดือน มิถุนายน – ธันวาคม
และได้มีการจดบันทึกรายงานการประชุมเป็นลายลักษณ์อักษร
โดยจะแจ้งให้กรรมการทุกท่านทราบในการประชุมครั้งสุดท้ายของปี
การประชุมทุกครั้งมีการกำหนดวาระการประชุมที่ชัดเจนและมีวาระการรายงานผลการดำเนินงานเป็นประจำ
และได้จัดส่งหนังสือเชิญประชุมพร้อมระเบียบวาระการประชุมก่อนการประชุมล่วงหน้าอย่างน้อย 7
วัน

การเข้าร่วมประชุมของคณะกรรมการบริษัท แต่ละท่านสามารถดูได้จากข้อ 8 การจัดการ (1.4)
การเข้าร่วมประชุมของคณะกรรมการแต่ละคณะ

(5) การดูแลเรื่องการใช้ข้อมูลภายใน

บริษัทมีนโยบายและวิธีการดูแลกรรมการและผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์โดยเฉพาะในช่วง 1 เดือนก่อนที่งบการเงินเผยแพร่ต่อสาธารณชน
โดยการแจ้งตารางกำหนดช่วงเวลาที่สามารถซื้อขาย และห้ามซื้อขายหลักทรัพย์ ที่ออกโดยบริษัท
ให้กับกรรมการ และผู้ที่เกี่ยวข้อง ได้รับทราบทุกไตรมาส

  (6) บุคลากร

  จำนวนพนักงานปี 2551 718 คน

  ผู้บริหาร 13 คน

  พนักงาน 705 คน

  รวม 718 คน

  จำนวนพนักงานในแต่ละสายงานหลัก

  1. สายงานยุทธศาสตร์องค์กรและพัฒนาธุรกิจ 29 คน

  2. สายงานการขายและช่องทางการจำหน่าย - กลุ่มงานสถาบัน 36 คน

  3. สายงานการขายและช่องทางการจำหน่าย - กลุ่มงานช่องทางการจำหน่ายอื่นๆ 61 คน

  4. สายงานการขายและช่องทางการจำหน่าย - กลุ่มงานบริการลูกค้าและสนับสนุนงานขาย 66
  คน

  5. สายงานปฏิบัติการธุรกิจรถยนต์ 182 คน

  6. สายงานประกันภัยทั่วไป 98 คน

  7. สายงานสินไหมประกันภัยทั่วไป 42 คน

  8. สายงานบัญชีและการเงิน 75 คน

  9. สายงานทรัพยากรบุคคล 14 คน

  10. สายงานเทคโนโลยีและสารสนเทศ 39 คน

  11. สายงานเลขาธิการองค์กร 60 คน

  12. สำนักตรวจสอบภายใน 10 คน

  รวม 712 คน

  ผลตอบแทนพนักงาน

  พนักงานและผู้บริหารจะได้ค่าตอบแทนเป็น เงินเดือน โบนัส เงินสมทบกองทุนสำรองเลี้ยงชีพ
  เงินช่วยเหลือค่าครองชีพ

  ค่าพาหนะ ค่าเช่าบ้าน ค่าทำงานล่วงเวลา ค่าตำแหน่ง ค่าเสี่ยงภัย ค่าติดตามงาน ค่าสวัสดิการ
  เป็นเงินรวมทั้งสิ้น 204,673,191.00 บาท ดังนี้

  - เงินเดือน 138,503,479.98 บาท

  - โบนัส 30,893,177.50 บาท

  - เงินสมทบกองทุนสำรองเลี้ยงชีพ 9,992,881.97 บาท

  - อื่นๆ 25,283,651.55 บาท

  นโยบายการพัฒนาพนักงาน

  บริษัทถือว่าบุคลากรของบริษัท เป็นทรัพยากรที่สำคัญและมีคุณค่ายิ่งต่อความสำเร็จของบริษัท
  จึงให้ความสำคัญต่อการพัฒนาบุคลากรเป็นอย่างมาก
  มุ่งมั่นที่จะพัฒนาและเสริมสร้างศักยภาพของบุคลากรอย่างต่อเนื่องเพื่อให้พนักงานมีความรู้
  ความสามาร และความชำนาญที่เหมาะสมกับการปฏิบัติหน้าที่
  โดยมีการพัฒนาและส่งเสริมศักยภาพบุคลากรให้มีความรู้ความสามารถทั้งในด้านการปฏิบัติงานและการบริหารที่มีคุณภาพ,
  ส่งเสริมการมีจิตสำนึกในการให้บริการและการทำงานเป็นทีม
  ตลอดจนส่งเสริมให้บุคลากรมีคุณธรรมและจริยธรรมในการปฏิบัติงาน

  โดยในปี 2551 บริษัทได้ดำเนินการเพิ่มพูนความรู้, ทักษะ และความสามารถในการทำงาน
  โดยได้จังส่งบุคลากรเข้ารับการอบรมทั้งภายในบริษัท
  และส่งไปอบรมภายนอกบริษัทอย่างสม่ำเสมอ ได้ได้จัดฝึกอบรมหลักสูตรต่าง ๆ
  ทั้งหลักสูตรพื้นฐานที่จำเป็นต่อการปฏิบัติงาน หลักสูตรเฉพาะเรื่อง
  เพื่อให้บุคลากรได้มีความรู้และความเข้าใจในเรื่องที่ส่วนงานต่าง ๆ รับผิดชอบดำเนินการอยู่
  และหลักสูตรเสริมสร้างทักษะเฉพาะทาง เพื่อเสริมสร้างความรู้และความเข้าใจ
  ทักษะในการปฏิบัติงาน ครอบคลุมในทุกสายงานขององค์กร อาทิ

  1. โครงการพัฒนาระบบบริหารทรัพยากรบุคคลและโครงสร้าง
  โดยว่าจ้างที่ปรึกษาให้คำปรึกษาในการจัดทำโครงสร้างองค์กร
  และพัฒนาระบบการบริหารทรัพยากรบุคคล เช่น การจัดทำใบพรรณนาหน้าที่งาน (Job
  Description), การจัดทำโครงสร้างเงินเดือน เป็นต้น

  2. การเสริมความรู้ในงานสายหลัก เพื่อการปฏิบัติงานที่มีประสิทธิภาพ ได้แก่
  การอบรมความรู้เกี่ยวกับการประกันภัย, การประกันภัยประเภทต่างๆ ,
  โครงการอบรมเชิงปฏิบัติการสำหรับเจ้าหน้าที่พิจารณารับประกันภัย,
  อบรมความรู้เกี่ยวกับการรับประกันภัยรถยนต์ให้กับเจ้าหน้าที่ส่วน Call Center

  3. การส่งเสริมความรู้ด้านเทคโนโลยี
  เพื่อเพิ่มประสิทธิภาพการทำงานและลดการใช้ทรัพยากรธรรมชาติ ได้แก่
  การนำโปรแกรมสำเร็จรูปด้านบุคคลมาใช้เพื่อลดระยะเวลาการทำงานและวัสดุสิ้นเปลืองต่าง ,
  การอบรมการใช้โปรแกรม Outlook เป็นต้น

  4. การเสริมความรู้ด้านการจัดการทั่วไป
  เพื่อเสริมพื้นฐานด้านการบริหารและการปฏิบัติงานให้มีประสิทธิภาพ ได้แก่
  การอบรมหลักสูตรจิตวิทยาการบริหารหน่วยงาน ให้กับผู้บริหารฝ่ายและผู้บริหารส่วน,

  5. ส่งเสริมการทำงานเป็นทีมและการมีส่วนร่วมของพนักงาน ได้แก่ การจัดทำโครงการ 5 ส.
  โครงการสร้างความเข้าใจและสัมพันธ์ที่ดีในองค์กร
  ให้กับพนักงานในระดับเจ้าหน้าที่และผู้บริหารส่วน